《杂兴三首 其三》
宋代·方一夔

经秋春蕙叹时过，归卧南窗竹一坡。世味甚轻贪欲少，交情稍重怨恩多。

羞从绿酒看霜剑，悔把青灯误雨蓑。技痒未能忘习气，新诗写罢更长歌。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。